**Вершы Максіма Танка**

**Завушніцы**

О, колькі раз прасіў я

Назначыць мне спатканне;

О, колькі раз хацеў я

Прызнацца ёй у каханні!

Ды ўсё перашкаджалі,

Калі дзяўчыне верыць,

То павадак вясновы,

То прымаразак-шэрань.

Але і я — упарты.

I каб свайго дабіцца,

Прасіў я шчыра майстра

Зрабіць ёй завушніцы.

На гэтых завушніцах

Я напісаў закляцце —

Усё, што не сказаў ёй,

А ў чым хацеў прызнацца.

Сягоння не ўцячэ ўжо

Ад слоў маіх гарачых

Ні ў час, калі смяецца,

Спявае або плача.

Ні ў час, калі прыляжа,

Змарыўшыся, змярканнем,—

Звіняць ёй завушніцы

Ўсё пра маё каханне.

**Жук і слімак**

Пагожым летнім ранкам

На лузе за сялом

Сустрэўся жук аднойчы

З рагатым слімаком.

– Здарова! – жук вітае. –

Куды, браток, ідзеш

І з ракавіны хатку

Куды з сабой нясеш? –

Абцёр слімак пот з твару,

Гаворыць так жуку:

– Нямала перажыць мне

Прыйшлося на вяку.

То сцюжа, то марозы,

То навальніца, дождж,

То, часам, у дарозе

Захопіць змрок і ноч, –

Шукай тады начлегу

Пад нейкім пад кустом... –

Гутораць яны гэтак

І раптам чуюць гром.

Ударыў дождж краплісты.

І жук пабег шукаць

Дзе ў засені цяністай

Шырокага лістка.

Але на цэлым лузе

Няма страхі нідзе,

І мокры, ледзь жывы ён

Да слімака ідзе.

– Пусці, браток, пагрэцца,

Змок дужа на лугу,

Насіць за гэта хатку

Табе дапамагу.

У ракавіне шчыльнай

Вандроўнікі сядзяць.

Іх нават дождж краплісты

Не зможа ў ёй дастаць.

Але мінулі хмары,

І сонца ўстала зноў,

Жук хату слімакову

Пакінуў і пайшоў.

Забыўся пра нягоды

І не на ўме жуку,

Што абяцаў паднесці

Ён хату слімаку.

**Сварка**

Ты не ўгаварвайлепшмяне!

Нямасягоння часу мне

Глядзець, як лёд рака ўзрывае,

А то восьраззлуюся я.

Яшчэ не жонка я твая, —

Шмат вёсен у запасе маю!

Дыневядома, што і як

Лепшапрануць у гэтківечар.

А мне не трэба твой пінжак,

Сабеягонакінь на плечы!

А гразь якая!

I няма

Дзеабысці разоры, лужы.

Пусці! Я перайду сама,

Не клапаціся, мілы дружа!

I не нясі, і не мілуй,

А то з дарогілёгказбіцца.

I асцярожна! Не цалуй!..

Ну, як з табою не сварыцца!