Вершы Рыгор Барадулін

Мы больш сваёй ахвярнасцю вядомы,

Мы, беларусы, мы - народ такі.

Ахвотна забываем, што мы,

Хто мы.

Згадаюць нашай памяці вякі!

Мы сціпласцю сваёй здаўна вядомы,

Саміх сябе хваліць нам не з рукі.

Хай слабакі

Аж падаюць ад стомы,

На плечы ўзяўшы пыхі мех цяжкі.

Мы ўсім сваёй гасціннасцю вядомы,

Надзейныя сябры і дружбакі.

І госць, і падарожны ў нас,

Як дома.

А злым і травы колюцца ў бакі.

Гатовы ўсё аддаць –

І тым багаты, Мы, беларусы, мы – народ такі.

Што з краю небяспекі нашы хаты,

Пра гэта не забудуць чужакі.

