Сачыненне

Мая сям’я

Сям'я — важнае слова ў жыцці кожнага чалавека. Усе людзі розныя, і сем'і ў іх таксама розныя. У кожнай сям'і ёсць свае традыцыі і героі.

Мая сям’я – гэта мама, тата, два малодшыя браты і я. Для пачатку я хацеў бы расказаць пра майго тату. Мой тата моцны і смелы, таму ён з лёгкасцю можа выканаць любую працу. Тата заўсёды гатовы падтрымаць мяне ў цяжкую хвіліну і даць карысную параду. Нам кожны дзень весела і цікава з ім. Я лічу яго прыкладам для пераймання.

Асаблівую ролю ў нашай сям'і займае мама, бо менавіта яе ласкавыя словы і клопат суправаджаюць нас з самага нараджэння. Мая мама – захавальніца нашага сямейнага ачага, яна стварае ўтульнасць і цяпло ў нашым доме. У яе вельмі мяккія і ласкавыя рукі. Усё роўна, якая непрыемнасць з табой здарылася, у матуліных руках усе праблемы становяцца такімі маленькімі і нязначнымі, варта ёй пагладзіць цябе па галаве. У мяне няма ад яе сакрэтаў, таму што я ёй цалкам давяраю і ведаю: яе парада заўсёды дапаможа. А яшчэ мама ўмее вельмі смачна гатаваць ежу, не абыходзіцца ніводнага свята без яе смачных страў.

Уся сям'я вельмі любіць актыўны адпачынак. Мы стараемся не сядзець дома на выхадных, а куды-небудзь хадзіць або ездзіць. Гэта можа быць выезд за горад, катанне на лыжах або паход па крамах. Мы святкуем усе святы разам. Калі ўся сям'я ў зборы, мы гутарым, смяёмся і проста прыемна праводзім час разам. Нягледзячы на нашы невялікія сваркі я сваю сям'ю вельмі люблю і шаную яе.

На мой погляд, у мяне вельмі добрая і вясёлая сям'я, у якой ёсць паразуменне, а, галоўнае, праява дабрыні і клопату. І па-мойму, кожны сямейнік павінен зрабіць свой уклад у шчасце сям'і, бо мець добрую сям'ю ў наш час – гэта падарунак лёсу. Трэба шанаваць тое, што ў цябе ёсць, бо страціць лягчэй, чым зноў знайсці.

Барыловіч Давід Міхайлавіч

6 клас