**Асацыятыўны малюнак Тарасевія Юліі на верш Я. Сіпакова**

***“Жыццё”***

*Ціша над лугам такая,*

*Як птушка ў гняздзечку жыве.*

*Сонечны промень шукае*

*Штосьці ў зялёнай траве.*

*Краскі, бы гронкі салюта,*

*Святочна ўзлятаюць з зямлі.*

*Пахне і мята, і рута,*

*Гудуць клапатліва чмялі.*

*Вецер ласкавым павевам*

*Перабірае лісты.*

*Чутна, як дыхаюць дрэвы*

*I размаўляюць кусты.*

*Птушкі смяюцца і дзеці —*

*А смех іх шчаслівы такі!*

*Над імі — чысцейшы на свеце*

*Незамутнёны блакіт.*

*На лузе, нібыта на свяце,*

*Стаю ў неспатольнай любві...*

*Як боязна ўсё гэта страціць,*

*Як страшна ўсё гэта згубіць.*

*I быццам дзіця, гэтаксама*

*Ў здзіўленні гляджу на траву:*

*— Як рады, як рады я, мама,*

*Што проста на свеце жыву!*

Ты жывеш і не ведаеш, колькі табе адмерана. Звычайна, мы не думаем аб тым, што нявечныя. Не думаем аб тым, што наступнага дня для нас можа і не быць.

Калі б вы ведалі, колькі часу вам прадугледжана звыш, што пажадалі б зрабіць у першую чаргу? Напэўна, вам бы першай у галаву прыйшла думка аб тым, што шмат яшчэ не зроблена, што пасля сябе трэба пакінуць нешта такое, што дапажа людзям жыць інакш, жыць лепш. Наступная ваша думка была б аб тым, што гэты прамежак часу, які вам адмерана пражыць, трэба пражыць неяк незвычайна, трэба ператварыць свае мары ў рэальнасць.

А жыць трэба сёння, кожны дзень, кожную хвіліну! Хопіць ужо пераносіць сваё жыццё на дзень наступны! Чалавек, вылазь са сваёй нары і пачні ў рэшце рэшт жыць, хопіць ужо існаваць! Памятай, што кожны дзень, ён, як новае жыццё, ён непаўторны і назад яго не вернеш.

Божа, згадзіся, што людзі, нібы агеньчыкі, хай жа зіхацяць яны для таго, каб асвяціць камусьці дарогу, хай зіхацяць, каб зрабіць іншага чалавека шчаслівым і дазволь ім пакінуць… свой свет цемры.

*(Тарасевіч Юлія 11 “А” клас )*

2011 – 2012 год