# *[Адчай (Сербская балада. XIII стагоддзе)](http://vershy.ru/content/adchai-serbskaya-balada-xiii-stagoddze)*

*Начало формы*

*Конец формы*

*Уцякайце ж вы, нашы дзетачкі,  
А куды ўцякаць — мы не ведаем,  
Ратавацца як — не навучым вас:  
Жываглот ідзе страшна-жудасны,  
Вурдалак ліхі, ненажэрны цмок,  
Той, хто ўлёт ляціць, хоць і сам без крыл,  
Хто і без кап'я працінае ўсіх,  
Без мяча сячэ — не стамляецца  
I без паліцы забівае ўсіх,  
Хоць зусім без ног, а ўслед гоніцца,  
Хоць не мае рук, а хапае ўсіх,  
Есць спрытна людзей без спатолення,  
Hi старых-малых не шкадуючы,  
I пасля яго — вёскі мёртвыя...  
Уцякайце ж вы, малалетачкі,  
Хоць мы ведаем — не ўцячэце вы:  
Ён дагоніць вас, кожан-кожнага,  
Знойдзе ўсюды сам, пахаваных вас,  
Забярэ з сабой, кволых, сцішаных,  
Бо страшыдла той — голад, дзетачкі...*

*Я. Сіпакоў*

Цемра. Прыгожы блакіт неба, зацягнуты свінцовымі хмарамі. Цяжкое паветра. Дыхаць немагчыма. Боль у кволых грудзях .

Маленькае дзіця сядзіць на зямлі. Зямля тая даўно не ведала вільгаці, напэўна, ужо і не памятае смаку вады. Хрыпіць ад смагі…

Дзіцё з бруднымі рукамі і тварам, у дранай адзежы, сядзіць з вачыма поўнымі непаразумення, нават не слёз, і толькі адценне страху бліскае ў яго вачах.

Зямля ўсыпана не кветкамі, не зялёнай травой, а людскім жыццём. Раскінуўшы рукі, закаціўшы вочы, якія некалі падымаліся да неба з запытаннем “За што?”, ляжыць не адзін чалавек.

Ніводнай жывой душы. І маленькае дзіця засталося адзін на адзін з жудасным цмокам, які нібы нідзе, і нібы ўсюды. Забаўляючыся, аблізваецца, пацірае рукі і кідае позірк ненажэрнага стварэння на малое. А малое, з вачамі поўнымі слёз, аглядаецца, шукае дапамогі, нібы адчуваючы…

Бенадысюк Кацярына