КАЛЯДНАЯ НОЧ

Калядная ноч. Усе сядзелі за сталом, і тут мама сказала:

– Дзеці, загадвайце жаданне. Маша загадала, каб яе любімы аднарог Пупі мог бы з ёй гаварыць і ўзяў бы яе на сваю планету.

Пасля гэтага Маша пайшла ў свой пакой і стала чакаць, калі Пупі загаворыць. Сядзела яна доўга, яе аднарог ніяк не жадаў з ёй размаўляць, і яна заснула.

Прачнулася яна ў нейкім незразумелым горадзе. Усё вакол было ружовае, было шмат прысмакаў, а над шакаладнай ракой зіхацела прыгожая вясёлка. Да яе падляцеў яе аднарог Пупі і спытаў:

– Ну як табе наша планета?

Маша спачатку падумала, што яна ў сне і папрасіла ўшчыпнуць яе. Аднарог так і зрабіў.

– Ай, мне балюча, – ускрыкнула Маша і зразумела, што гэта не сон, і яе жаданне спраўдзілася. Маша вельмі моцна ўзрадавалася.

Пупі пазнаёміў яе са сваімі сябрамі: аднарогам Лапі і аднарожкай Кацяй. Пупі са сваімі сябрамі паляцелі на дыване-самалёце праводзіць экскурсію нашай дзяўчынцы.

Першае, куды яны паляцелі, гэта да рознакаляровай вясёлкі. Пасля вясёлкі яны адправіліся на салодкую паляну. Маша там наелася розных прысмакаў.

Наступнай станцыяй былі ружовыя і вельмі пухнатыя аблокі з салодкай ваты. Маша са сваімі новымі сябрамі скакала і ела пухнатыя аблокі.

Пасля такога насычанага дня яны адправіліся дадому да аднарога Лапі. Ён пачаставаў іх гарбатай. Далей іх Лапі паклікаў выйсці на дах, легчы і глядзець на захад сонейка.

І вось яны заснулі… Давайце не будзем ім перашкаджаць. Пакуль, сустрэнемся ў наступнай гісторыі.