Тая, што побач

Для мацярынскага сэрца кожны з яе дзяцей заўсёды застаецца дзіцём, нават калі ў гэтага дзіцяці таксама ёсць дзеці і блішчыць сівізна ў скронях.

Дабраславёная тая маці, якая ўмее своечасова адпусціць руку дзіцяці і не выказаць страху, калі ён робіць першыя крокі на сваіх яшчэ не адужэлых нагах.

Калі дзеці вырастаюць і становяцца самастойнымі, яны ніколі не пойдуць па пратаптаных дарогах бацькоў: яны шукаюць свае, новыя і заўсёды нечаканыя для матулі.

Пакуль жывая маці і табе ёсць каму сказаць гэтае пяшчотнае слова “мама”, ты малады, дужы і нястомны.