**Прытрымлівайцеся правіл дарожнага руху**

У адзін з дзён, калі я гуляла па вуліцы, у горадзе было вельмі шмат народу. Усе кудысьці ішлі, спяшаліся. Я назірала за гэтай мітуснёй, як маю ўвагу прыцягнула жанчына з дачушкай. Яны кудысьці таксама спяшаліся. Твар у жанчыны быў сур’ёзны і нават нейкі незадаволены. Ім трэба было перайсці дарогу. Нават не аглядзеўшыся, не азірнуўшыся па баках, маладая матуля вырашыла перайсці дарогу бліжэйшым шляхам, не па пешаходным пераходзе. Як толькі жанчына зрабіла крок на праезжую частку, упіраючыся руху маці, дзіця заплакала. Жанчына адвяла малую ўбок і спытала: “У чым справа?”. Дзіця, рукой выціраючы слёзы, адказала: “ Я баюся цябе стрціць…” Мама абняла сваю любімую дачку. На твары жанчыны выступілі слёзы, і яна прашаптала: “ Прабач” .

Маленькая дзяўчынка скрозь слёзы ўсміхнулася. Пасля яны не спяшаючыся пайшлі на пешаходны пераход.

Напэўна, гэты аповед гаворыць сам за сабе… Мяне заўсёды здзіўлялі такія маладыя мамашы, якія не думаюць не пра сябе, не пра сваіх дзетак, пераходзяць дарогу ў забароненых месцах, а парой пераходзяць не азіраючыся па баках. Складваецца ўражанне, што яны не ведаюць, што любая машына не спынецца ў тую ж секунду, у яе ёсць тармазны шлях, і менавіта гэта можа стаць вырашальным для лёсу і маці, і дзіцяці.

Задумайцеся пра вашых крэўных, блізкіх. **Будзьце ўважлівымі! Дарога не прабачае памылак!**