**[Гульня-конкурс па творчасці Янкі Купалы](http://dobri-nastavnik.ru/alimpiyady-viktaryny-intelektualnyya-gulni/gulnya-konkurs-pa-tvorchasci-yanki-kupaly.html" \o " Гульня-конкурс па творчасці Янкі Купалы)**

http://dobri-nastavnik.ru/wp-content/themes/nastavnik/images/PostDateIcon.png 23.11.2012

Правілы правядзення конкурсу

Клас дзеліцца на чатыры каманды. Пераможцы першага і другога тураў прымаюць удзел у трэцяй гульні. Адначасова ў гульні ўдзельнічае дзве каманды. Кожная каманда адказвае на блок з чатырох пытанняў. Каманда мае права «рызыкаваць» — адказваць без падрыхтоўкі, тады яна атрымае 2 балы за правільны адказ. Калі каманда не жадае рызыкаваць, яна «гуляе» — мае 25 секунд на абмеркаванне адказу, у гэтым выпадку яна атрымае 1 бал за правільны адказ. Калі каманда дае няправільны адказ, на яе пытанне могуць адказаць сапернікі і атрымаць 1 бал за правільны адказ. Апрача таго, кожнай камандзе задаецца пытанне «з капелюша». Асістэнт вядучага выносіць склеены з кардону капялюш, у якім знаходзіцца кніга або часопіс, які з’яўляецца адказам на пытанне. Правілы адказу на «пытанне з капелюша» такія ж, як і на іншыя пытанні гульні. У так званых «тайм-аутах» вучні выконваюць **вершы і песні на вершы Янкі Купалы**, паказваюць урыўкі з яго п’ес альбо чытаюць вершы (у тым ліку і ўласныя), прысвечаныя Янку Купалу.

Першы блок пытанняў (у дужках прыведзены адказы)

1. У сям’і Луцэвічаў адной мовай карысталіся, калі прымалі гасцей, а другой — калі гутарылі ў сям’і і з суседзямі. Назавіце гэтыя мовы. (У сям’і захоўваліся шляхетныя традыцыі, таму і размаўлялі на польскай і на беларускай мовах.)

2. Прачытайце першы радок верша, які стаў творчым дэбютам паэта. На сёння гэты верш перакладзены на 20 моў свету. {«Мужык». Верш упершыню быў надрукаваны ў газеце «Северо-Западный край» 15 (28) мая 1905 г.)

3. Сімвалам долі беларускага народа ў творах паэта быў гэты музычны інструмент. Чаму можна сказаць, што ён стаў і сімвалам лёсу першага зборніка вершаў Янкі Купалы? («Жалейка». У Пецярбургу і ў Вільні на кнігу быў накладзены арышт.)

4. Назавіце, з якога верша гэтыя радкі:

Падымайся з нізін, сакаліна сям’я,  
Над крыжамі бацькоў, над нягодамі…

(«Маладая Беларусь».)

Другі блок пытанняў

1. Менавіта лета гэтага года было асабліва пленным у творчасці Янкі Купалы. Ён напісаў паэмы «Бандароўна», «Магіла льва», «Яна і я», п’есы «Прымакі», «Раскіданае гняздо». (1913 год.)

2. Шэрая папера, і тае было мала, вершы надрукаваны адзін на адным. Такі выгляд мела першая кніга Янкі Купалы, выдадзеная ў савецкі час. («Спадчына».)

3. З якім вершам А. Пушкіна часам параўноўваюць гэты верш Янкі Купалы, у якім ён падводзіць вынікі сваей 20-гадовай літаратурнай дзейнасці? (Верш «За ўсё…» даследчыкі параўноўваюць з вершам А. Пушкіна «Помнік».)

4. Назавіце, з якога верша гэтыя радкі:

Стаім мы перад будучыняй нашай  
I ўсё варожым, сочым ейны ход…

(«Перад будучыняй».)

Пытанні «з капелюша»

1. Перпіыя вершы Янка Купала стварыў па-польску. На роднай мове ён пачаў пісаць пасля знаёмства з кніжкай «Дудка беларуская». У капелюшы знаходзіцца факсімільнае выданне гэтай кніжкі. (Кніжка Ф. Багушэвіча.)

2. У капелюшы знаходзіцца лісток з назвай твора, за які студэнты Пецярбурга падаравалі [Янку Купалу](http://dobri-nastavnik.ru/scenaryi/scenaryj-vecharyny-yon-i-syonnya-z-nami-nash-kupala.html) гадзіннік. («Паўлінка».)

Тайм-аўт

[Еўдакія Лось. У Вязынцы](http://dobri-nastavnik.ru/alimpiyady-viktaryny-intelektualnyya-gulni/gulnya-konkurs-pa-tvorchasci-yanki-kupaly.html#SID761_1_tgl)

Трэці блок пытанняў

1. Значэнне гэтай мясціны ў творчасці Янкі Купалы параўноўваюць са значэннем Міхайлаўскага для А. С. Пушкіна. (Акопы.)

2. Прачытаўшы гэты верш Янкі Купалы, Максім Горкі не мог устрымацца, каб не выказаць захаплення. Ён напісаў на рукапісе перакладу «Слаўна!» («Лён».)

3. У паэта ёсць этапныя творы, ад якіх вядзецца далейшы адлік яго творчасці. Такім творам для Янкі Купалы стала гэтая паэма, напісаная ў 1924 годзе. («Безназоўнае».)

4. Назавіце, з якога верша гэтыя радкі:

Я адплаціў народу,  
Чым моц мая магла…

(«За ўсё…».)

Чацвёрты блок пытанняў

1. Калі настаўніца запыталася ў першакласнікаў, хто з іх ведае на памяць вершы, Юра Гагарын прачытаў перакладзены на рускую мову менавіта гэты верш Янкі Купалы. («Хлопчык і лётчык».)

2. Пад многімі творамі Янкі Купалы можна прачытаць назву гэтай вёскі, у якой была дача паэта. (Ляўкі.)

3. Якое дачыненне да Янкі Купалы маюць аўтары Янук з-пад Мінска, Вайдэльота, Левы, Ня-Гутнік? (Усё гэта — псеўданімы Янкі Купалы.)

4. У якім вершы Янка Купала сказаў: «Магутнае слова, ты, роднае слова!»? («Роднае слова».)

Пытанні «з капелюша»

1. У капелюшы знаходзіцца лісток з імем народнага паэта Беларусі і сябра Янкі Купалы, які сказаў: «Паэзія Купалы — гэта квітнеючы і чароўны сад, дзе сабраны водар беларускай зямлі». ([Якуб Колас](http://dobri-nastavnik.ru/alimpiyady-viktaryny-intelektualnyya-gulni/gulnya-pa-tvorchasci-yanki-kupaly-i-yakuba-kolasa-8-klas.html" \o "Гульня па творчасці Янкі Купалы і Якуба Коласа. 8 клас" \t "_blank).)

2. У капелюшы знаходзіцца кніга пра горад, у якім Янку Купал у застала Вялікая Айчынная вайна. (Кніга «Каунас».)

Тайм-аўт

Пяты блок пытанняў

1. Гэты верш лічыцца «гімнам беларускага народа», а літоўскі паэт Людас Гіра назваў яго «сапраўднай жамчужынай сусветнай паэзіі». Твор перакладзены на 87 моў свету, кампазітар Людамір Рагоўскі паклаў яго на музыку. («А хто там ідзе?».)

2. Сімвалічна-абагульненымі вобразамі гэтай паэмы з’яўляюцца Доля, Бяда, Холад і Голад. («Адвечная песня».)

3. З гэтым артыкулам — водгукам на падзеі, ад якіх залежаў лес краіны, Янка Купала выступіў у 1919 годзе. У ім аўтар сцвярджае: «Нікому не сакрэт, што жыць на свеце беларусам было і ёсць найцяжэй, як усім іншым народам, і ўсё дзякуючы няшчаснай залежнасці ад нашых мацнейшых суседзяў». («Незалежнасць».)

4. 3 якога верша гэтыя радкі?

I ў белы дзень, і ў чорну ноч  
Я ўсцяж раблю агледзіны,  
Ці гэты скарб не збрыў дзе проч,  
Ці трутнем ён не з’едзены.

(«Спадчына».)

Шосты блок пытанняў

1. Назавіце самы трагічны персанаж драмы, напісанай на аснове жыццёвых фактаў з сямейнай гісторыі роду Луцэвічаў, ён — «сумленны жыхар, шчыры сявец», увабраў усе крыўды. (Лявон Зяблік, драма «Раскіданае гняздо».)

2. У час Вялікай Айчыннай Янка Купала выступіў з гэтым дакладам у Казані на навуковай сесіі Акадэміі навук БССР. («Айчынная вайна і беларуская інтэлігенцыя».)

3. У аснове гэтай камедыі — сутыкненне дэмакратычнай моладзі з носьбітамі старога ладу жыцця. Прататыпамі герояў п’есы сталі шляхцюкі з фальварка Калдукоўка, што на Лагойшчыне. («Паўлінка».)

4. У якім вершы ў 1942 годзе паэт пісаў:

Загоім раны, адбудуем  
Свае сялібы зруйнаваны.  
Сваю краіну маладую  
Святлом асвецім нечуваным.

(«Зноў будзем шчасце мець і волю».)

Пытанні «з капелюша»

1. Гэтая п’еса была напісана ў 1922 годзе, надрукавана ў 1924, пастаўлена ў 1926, пасля першай жа пастаноўкі была забаронена. («Тутэйшыя».)

2. У капелюшы знаходзіцца часопіс, у якім упершыню пасля 1924 года была надрукавана п’еса «Тутэйшыя». (Часопіс «Полымя», 1998, № 9.)