**Эрудыт-шоу**

**На дошцы: выказванні пра мову**

1.Казкі, паэмы, драмы,

Жыццё, Радзіма, Народ.

Ніл Гілевіч

2.Любіце і шануйце, як святыню, роднае слова, з якім вас літасцівы Бог на свет пусціў. Францыск Скарына.

3.Хто не шануе родную мову, той не шануе сябе самога, ні свой род, ні сваіх дзядоў-бацькоў, якія той жа мовай гаварылі. Вацлаў Ластоўскі.

Ход мерапрыемства

*Н.:* Шаноўныя сябры! На пачатку нашага эрудыт-шоу паслухаем песню (“Гаворка беларуская”).

Ці спадабалася вам песня? Гэта песня называецца “Гаворка беларуская”. Падбярыце сінонім да слова “гаворка” (мова). Сёння мы з вамі будзем гаварыць пра нашу родную мову, чытаць урыўкі з твораў і вершаў выдатных майстроў слова, а таксама ўзновім веды па некаторых раздзелах мовазнаўства.

Скажыце, калі святкуецца Міжнародны дзень роднай мовы? Людзі трымаюцца роднага слова, таму што яно – роднае, спрадвечнае, а не таму, што прыгажэйшае за гаворку суседзяў. Паэты з замілаванннем і любасцю гавораць пра нашу беларускую мову.

А зараз вітаем каманды:…

Ацэньваць дзейнасць нашых удзельнікаў будзе кампітэнтнае журы ў складзе: Дырэктара нашай гімназіі Саванец Вольгі Уладзіміраўны, настаўніка беларускай мовы Субач Юліі Эдвардаўны і вучаніцы 10 класа Саванец Анастасіі. А зараз перадаю слова нашым вядучым: Корзан І. і Павіловічу У.

**Корзан І.**

Слова — радасць, слова — чары,

Вобраз вечна юных вёсен!

Есць ты ўсюды: у сонцы, у хмары,

Ты глядзіш праз неба просінь.

Лашчыш слух мой, слова-ззянне,

Атуляеш сэрца ласкай.

Ноч і вечар, дзень, світанне

Абняло ты, слова-краска.

1 конкурс “Адкрываю нанова беларускае роднае слова”.

Як ты лічыш, Улад, справяцца нашы каманды з заданнем? Усё ж такі ацэньваецца веданне прыказак.

**Павіловіч У.** Ведаеш, Ілона, я нават не сумняваюся ў гэтым. Усе прадстаўнікі каманд інтэлектуальна падкаваныя і цудоўна ведаюць наша роднае слова.

**Корзан І.** А гэта мы зараз і ўбачым, у каманд ёсць цудоўная магчымасць прадэманстраваць свой інтэлектуальны патэнцыял. Увага на слайд.

**Павіловіч У. Заданне:**

Дапоўніце прыказкі, суаднясіце часткі сказаў у першым і другім слупках. **На ўсе даецца час, 1 хвіліна.**

|  |  |
| --- | --- |
| 1.Не біце дубцамі | А. і звера ўлагодзіць. |
| 2.Добрае слова | Б. навучайце слаўцамі. |
| 3.Куляй пацэліш у аднаго | В. тапаром адсек. |
| 4.Ласкавае слова | Г. той на старасці ад маткі адрачэцца. |
| 5.Слова сказаў | Д. не забываецца. |
| 6.Ласкавае слоўка | Е. як сонейка грэе. |
| 7Хто ў школе з матчынай гаворкі пасмяецца | Ж. а трапным словам у тысячу! |
| 8.Усё знай | З. ды не ўсё бай. |

**Корзан І.** Час выйшаў, здавайце карткі з адказамі. Праверце сябе.

**Павіловіч У.** Дзякуй камандам за ўдзел. Пакуль журы падлічвае колькасць балаў, паслухаем новы верш сучаснай паэткі Лёлі Багдановіч, чытае: Філон А.

І балюча, і горка, і сорамна -  
Нашай мовы амаль не чуваць.  
На пяшчотнай, матульчынай, родненькай  
Развучыліся мы размаўляць.

А яна ж трапяткая, цымбальная -  
Нібы ў ранішніх травах раса.  
Мілагучная, непараўнальная,  
З васілёчкамі ў валасах.

Што ні слова - лагодна-гаючае,  
Хоць да раны яго прыкладай.  
І руплівае, і неўміручае,  
І салодкае, як каравай.

З залатымі калоссямі жытнімі  
У рамонкава- казачным сне  
Наша мова ў дзяцінства спавітая,  
Працінае і лашчыць мяне.

**Корзан І.** Дзякуй, Насця, апладысменты! Слова журы. Падтрымаем каманды апладысментамі! Улад, ці любіш ты гульню “Кракадзіл”? (Калі Улад адкажа “так”, скажаш: Праўда? Нават не верыцца, прыемна, што ў мяне такі артыстычны аднакласнік! Калі адкажа “не”, скажаш: я чамусьці так і думала.)

**Улад** Галоўнае, каб нашы каманды любілі, гэта яны зараз будуць удзельнічаць у гульні.

**2 конкурс** “Было спрадвеку, слова, ты.

Крыніцай цудадзейнай сілы…

Прапануем вам пагуляць у гульню з фразеалігізмамі. 1 прадстаўнік каманды выцягвае картку з устойлівым выразам, каманда павінна здагадацца, што гэта за фразеалагізм і падаць яго тлумачэнне. За верны адказ і тлумачэнне каманда атрымлівае 2 балы, калі каманда не здагадваецца, што за фразеалагізм, ёй на дапамогу можа прыйсці каманда балельшчыкаў.

**Ілона** Па чарзе падыходзьце да нас і цягніце картку.

**Улад** Дзякуй камандам. Вы малайцы! Пакуль журы працуе, прадстаўляю слова Разон П., яна прадэкламуе верш Я.Купалы “Магутнае слова, ты, роднае слова!”

Магутнае слова, ты, роднае слова!

Са мной ты на яве і ў сне;

Душу мне затрэсла пагудкаю новай,

Ты песень наўчыла мяне.

Бяссмертнае слова, ты, роднае слова!

Ты крыўды, няпраўды змагло;

Хоць гналі цябе, накладалі аковы,

Дый дарма: жывеш, як жыло!

Свабоднае слова, ты, роднае слова!

Зайграй ты смялей, весялей!

Хоць гадзіны сыкаюць, кружацца совы,

Жывеш ты на хвалу людзей.

Загнанае слова, ты, роднае слова!

Грымі ж над радзімай зямлёй:

Што родная мова, хоць бедная мова,

Мілей найбагатшай чужой!

**Улад** Вялікі дзякуй, Паліна. Апладысменты! А зараз слова журы. Дзякуй. Апладысменты камандам!

**Ілона** Наступны конкурс прадэманструе, якія вы аматары роднага слова, а можа, нават і прафесіяналы.1 прадстаўнік каманды выходзіць сюды і гуляе ў гульню “Аматар слова”, каманда можа падказваць. Вы атрымаеце тую колькасць балаў, на якую выканаеце заданне. Прашу. І так, каманда “…” ў сваю скарбонку набывае …балаў, а каманда “…” – балаў. Падтрымаем каманды!.

**Улад** **4 конкурс** складаецца з некалькіх этапаў і звязаны з творчасцю славутых сыноў беларускай зямлі, сапраўдных майстраў беларускага слова, у гэтым годзе мы святкуем 135 год з дня іх нараджэння. Я думаю, вы ўжо здагадаліся, пра каго ідзе гаворка? Правільна, я гавару пра Я. Купалу і Я. Коласа.

**Ілона** Камандам па чарзе задаюцца пытанні, за кожны верны адказ – 1 б., калі каманда не можа адказаць, то права адказу надаецца балельшчыкам. І так, 1-ы конкурс – увага! 1-ае пытанне камандзе…

1. Назавіце сапраўднае імя, імя па бацьку Я.Коласа. Правільна! Вам ­ – 1 бал

**Улад** 2. Назавіце сапраўднае імя Купалы. Правільна! І вам ­ – 1 бал. Працягваем.

**Ілона** 3. Прачытайце наступныя радкі па-беларуску. Час не даецца, трэба сходу. Прашу.

*О детства уголок мой милый!*

*С тобой расстаться я не в силах!*

Цудоўна! Вам 1 бал!

**4.Улад** Працягваем. Прачытайце наступныя радкі па-беларуску.

*Никто из домашних не вспоминает*

*Чем речка Костуся занимает.*

Цудоўна! Вам 1 бал!

5. **Ілона** Пазнайце аўтара, горад і падайце назву твора. За верны адказ – 3 балы.

*Яго высокую магілу –*

*Дзе лес ды вецер панаваў –*

*Знаць, што вялікую меў сілу,*

*“Магілай льва” народ назваў.*

*Над ёю з часам дрэвы палі,*

*І горад вырас, як з зямлі,*

*Яго...назвалі,*

*Бо йнакш прыдумаць не маглі.*

Што гэта за горад?

6. **Улад** Пазнайце героя, аўтара, падайце назву твора. Нагадваю: за верны адказ – 3 балы.

*Стаялі хлопцы і маўчалі,*

*На...зрэдку паглядалі,*

*А сам дарэктар з вузел ростам,*

*Ў сваім уборы бедным, простым,*

*У згрэбных портках і кашулі,*

*Стаяў, як бы яго прагнулі,*

*Такім мізэрным і маўклівым,*

*У халаце суконным, сівым.*

Пра каго ідзе гаворка? Адкуль цытата? Хто аўтар? Малайцы! Вам ­– 3 балы! Мы ўдзячны вам за цікавую гульню. Даем час журы падлічыць колькасць балаў.

**Ілона.** Мудры чалавек сказаў:”Дзе не загінула слова, там і справа яшчэ не загінула”. Улад, як ты лічыш, што ж трэба рабіць, каб слова роднае жыло і квітнела, працягвала “справу” – духоўнае жыццё народа?

**Улад** Я думаю, як мінімум, любіць нашу мову, карыстацца ёю ў паўсядзённым жыцці, а самае галоўнае: не зневажаць роднае слова, не цурацца яго.

**Ілона.** Я з табой згодна. І так, слова журы…Капітаны каманд падыдзіце да нас. Віншуем. Апладысменты!

**Улад**

Давайце не цурацца нашай мовы,

Заўжды на мове роднай размаўляць,

Бо хіба ёсць пяшчотней што, чым словы,

Якія з вуснаў матчыных гучаць.

Яна крынічкай срэбнаю булькоча,

У паднябессе птушкаю ляціць

І зоркаю разганяе цемру ночы,

Дае нам сілы і жаданне жыць.

**Ілона** Дзякуем за добрую гульню! Дзякуй прысутным і балельшчыкам за ўвагу! Да сустрэчы.