Свірбутовіч М.Г., настаўнік беларускай мовы і літаратуры, для гімназістаў 6, 8, 9 класаў праводзіла лінгвістычную гульню-віктарыну «Эрудыт-шоу».

Мэты:

* абудзіць цікавасць да беларускай мовы, літаратурнай і гістарычнай спадчыны, да этнаграфіі Беларусі;
* садзейнічаць развіццю інтэлектуальных здольнасцей вучняў; удасканальваць уменне працаваць у групе;
* выхоўваць пачуццё любові да роднай мовы, роднага краю.

Асноўная ўвага падчас гульні была накіравана на развіццё інтэлектуальных магчымасцей, творчых здольнасцей вучняў, удасканаленне ўменняў прымяняць атрыманыя веды ў нестандартных маўленчых сітуацыях.

З ахвотай удзельнікі дэманстравалі свае веды па творчасці пісьменнікаў, працягвалі радочкі з вершаў.

На самым пачатку «Эрудыт-шоу» камандам неабходна было прадставіць свае каманды. Далей вучням былі прапанаваны наступныя конкурсы: «Самы кемлівы», «Перакладчыкі», «Пытанне з бабулінага куфэрка», «З народнай мудрасці», «З беларускай гісторыі», «Следапыты».

У якасці вядучых былі вучні 8-га класа: Павіловіч У. і Камінская А. Удзел каманд ацэньвала журы кампітэнтнае журы ў складзе: дырэктар гімназіі Саванец В.У., настаўніца беларускай мовы і літаратуры Субач Ю.Э. і вучаніца 10-га класа Саванец А.

Першае месца заняла каманда «Аматары», а сярод гімназістаў вылучыліся – Ільіна Кацярына, Шукяловіч Яна, Іўлюшкіна Мілана.