**Варыянт 1**

**1. У складаным сказе з рознымі відамі сувязі можа быць:**

а) тры часткі;

б) дзве часткі;

в) чатыры і больш частак.

**2.** **Дапішыце неабходны варыянт:**

**У складаных сказах камбінаванай будовы часткі могуць быць звязаны:**

а) злучальнай і падпарадкавальнай сувяззю;

б) падпарадкавальнай і бяззлучнікавай сувяззю;

в) злучальнай і бяззлучнікавай сувяззю;

г) .................................................................

**3. Выберыце з прапанаваных сказаў складаныя сказы з рознымі відамі сувязі:**

а) Тут, дзе вучыўся і араць, і сеяць, адкуль панёс і песню ў свет сваю, я з пасівелай галавой стаю і слухаю асін журботны шэлест.

б) Я прыйшоў да вас, каб сказаць, што няма на зямлі небыцця: будзе вечна пад сонцам граць залатое кола жыцця. *(К.Цвірка)*

в) Спявайце, помнячы нязменна: пакуль паэты будуць пець – не быць Радзіме безыменнай, зямлі бацькоў не анямець! *(Н. Гілевіч)*

г) Калі нехта хоча, каб яго лічылі добрым, хай робіць добрыя справы. *(У.Караткевіч)*

д) І хістаецца асока, і шуміць высокі бор, а ў душы не замаўкае струн вясёлых перабор.

**4. Складзіце з прапанаваных сказаў складаны сказ з рознымі відамі сувязі і запішыце. Расстаўце знакі прыпынку.**

Сонца, відаць, ужо ўзышло. Але яно не магло прабіцца праз хмары. Хмары завесілі небасхіл.

**5. Пабудуйце схему сказа.**

**Варыянт 2**

**1. Адзначце з прапанаваных сказаў складаны сказ з рознымі відамі сувязі:**

а) Надзея ратавала нас, і мы яшчэ мацней любілі сваю зямлю ў той грозны час, калі трывогу пратрубілі. *(С.Грахоўскі)*

б) Там, дзе сосны гурбою заглядаюцца ўвысі, дзе чароты сцяною над вадой узняліся і дзе арэшнік развесіў гронкі вочак-арэхаў, заблудзілася ў лесе зялёнае рэха.

в) Асабліва падабаўся дзесяты клас: дарослыя хлопцы і дзяўчаты разважалі і трымаліся па-даросламу, і Аляксей гаварыў з імі проста і шчыра пра ўсё, што іх хвалявала. *(С. Грахоўскі)*

г) І вырастае радасць, і Млечны Шлях сплывае ў вечнасць, і ляцяць сваёй млечнай дарогай над цёмнай вясновай зямлёю журавы...(*М.Стральцоў)*

**2. Запішыце сказ, расстаўляючы знакі прыпынку.**

Узыходзім на ўзгорак і бачым нам насустрач ідзе з поўным кошыкам у руках бабулька якую мы сустрэлі зранку.

**3. У складаным сказе з рознымі відамі сувязі можа быць:**

а) тры часткі;

б) дзве часткі;

в) чатыры і больш частак.

**4. Выберыце правільны варыянт адказу:**

***Складаны сказ з рознымі відамі сувязі*** – гэта сінтаксічная канструкцыя, у якой:

а) часткі аб’ядноўваюцца ў адно цэлае без удзелу злучнікаў, а пры дапамозе інтанацыі і сэнсавых адценняў;

б) сэнсава-граматычныя адносіны паміж часткамі афармляюцца з дапамогай падпарадкавальных злучнікаў і злучальных слоў, пры гэтым адна частка падпарадкоўваецца другой;

в) дзве і больш частак, звязаных паміж сабой з дапамогай інтанацыі і злучальных злучнікаў;

г) не менш як тры часткі, звязаныя паміж сабой рознымі відамі сувязі.

**5. Пабудуйце схему да 2-га сказа.**

**Варыянт 3**

**1. Складзіце з прапанаваных сказаў складаны сказ з рознымі відамі сувязі і запішыце. Расстаўце знакі прыпынку.**

Сонца, відаць, ужо ўзышло. Але яно не магло прабіцца праз хмары. Хмары завесілі небасхіл.

**2. Пабудуйце схему сказа.**

**3. У складаным сказе з рознымі відамі сувязі можа быць:**

а) тры часткі;

б) дзве часткі;

в) чатыры і больш частак.

**4.** **Дапішыце неабходны варыянт:**

**У складаных сказах камбінаванай будовы часткі могуць быць звязаны:**

а) злучальнай і падпарадкавальнай сувяззю;

б) падпарадкавальнай і бяззлучнікавай сувяззю;

в) злучальнай і бяззлучнікавай сувяззю;

г) ................................................................

**5. Адзначце з прапанаваных сказаў складаны сказ з рознымі відамі сувязі:**

1. Надзея ратавала нас, і мы яшчэ мацней любілі сваю зямлю ў той грозны час, калі трывогу пратрубілі.
2. Там, дзе сосны гурбою заглядаюцца ў высі, дзе чароты сцяною над вадой узняліся і дзе арэшнік развесіў гронкі вочак-арэхаў, заблудзілася ў лесе зялёнае рэха.
3. Асабліва падабаўся дзесяты клас: дарослыя хлопцы і дзяўчаты разважалі і трымаліся па-даросламу, і Аляксей гаварыў з імі проста і шчыра пра ўсё, што іх хвалявала.
4. І вырастае радасць, і Млечны Шлях сплывае ў вечнасць, і ляцяць сваёй млечнай дарогай над цёмнай вясновай зямлёю журавы...

**Варыянт 4**

**1. Адзначце з прапанаваных сказаў складаныя сказы з рознымі відамі сувязі:**

1. Туман рассеяўся, але сонца яшчэ не прабівалася да зямлі, і хмары любаваліся прыгажосцю летняй раніцы.
2. Сонца тым часам схавалася за вяршаліны лесу, але неба над полем яшчэ поўнілася ягоным нізкім святлом, у якім вольна плылі кудысь пульхныя аблокі. *(В. Быкаў)*
3. Пасажыраў у вагоне было мала, і Лабановіч пераходзіў ад аднаго акна да другога, каб разгледзець гэтую мясцовасць і хоць прыблізна адгадаць, дзе яго новая школа. *(Я. Колас)*
4. У журавіны з вёскі хадзілі ў Зашыек у познюю восень, калі павыбіралі бульбу і калі ціснулі першыя маразы. *(І. Пташнікаў)*

**2. Запішыце сказ, расстаўляючы знакі прыпынку.**

Дзед Талаш пазбыў свой цяжкі клопат і яго бацькава гора абярнулася ў радасць ён знайшоў сына і даручыў яго надзейным людзям.

**3. Пабудуйце схему 2-га сказа.**

**4. Адзначце колькасць прэдыкатыўных частак у сказе:**

*Упоцемку лес нібы гусцейшы зрабіўся, бо на кожным кроку натыкаліся то на куст, то на дрэва, а часм дык проста здавалася, што гэта наўмысля дрэвы становяцца нам на дарозе, каб не даць папасці на поезд.*

1. 4;
2. 5;
3. 6;
4. 7.

**5. Адзначце правільны варыянт пастаноўкі знакаў прыпынку на месцы пропускаў у сказе:**

*Лясныя сцежкі зараслі травой \_ старыя і маладыя дрэвы спляліся ўгары пышным веццем\_ сонечнае праменне \_ што дасягае зямлі \_ быццам прапушчана праз густое сіта.*

1. Працяжнік, коска, коска, коска.
2. Двукроп’е, коска, коска, коска.
3. Коска, коска, коска, коска.
4. Коска, кропка з коскай, коска, коска.

**Адказы для самаправеркі**

Варыянт 1

1. а, в.

2. Злучальнай, падпарадкавальнай і бяззлучнікавай сувяззю.

3. б, в.

4. Сонца, відаць, ужо ўзышло, але яно не магло прабіцца праз хмары, што завесілі небасхіл.

І ІІ

**[ 2], ( 3што ...)**

5. [ 1 ], але

Варыянт 2

1. а, в.

2. Узыходзім на ўзгорак і бачым: нам насустрач ідзе з поўным кошыкам у руках бабулька, якую мы сустрэлі зранку.

3. а, в.

4. г.

5. [ ]: [ ], ( якую) .

Варыянт 3

1.Сонца, відаць, ужо ўзышло, але яно не магло прабіцца праз хмары, што завесілі небасхіл.

2. [ 1 ], але

**[ 2], ( 3што…) ….....)**

3. а, в.

4. Злучальнай, падпарадкавальнай і бяззлучнікавай сувяззю.

5. (1, 3).

Варыянт 4

1.(2,3)

2. Дзед Талаш пазбыў свой цяжкі клопат, і яго бацькава гора абярнулася ў радасць: ён знайшоў сына і даручыў яго надзейным людзям.

4. (2).

5. (4)